Diari Oficial de la Generalitat Valenciana


Sumari del DOGV 9903, del 29-07-2024 (2024/7775)

RESOLUCIÓ de 17 de juliol de 2024, de la Vicepresidencia i Conselleria de Servicis Socials, Igualtat i Vivenda, per la qual es convoquen per a l’exercici 2024 les subvencions per al finançament de projectes en matèria d’inclusió i desenvolupament comunitari.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7775

CVE
:   ORHD-I-5854-5156

Data del document
:   17-07-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda social
    * assistència social
    * desenvolupament social

Mitjançant l’Orde 7/2019, de 8 d’agost, de la Vicepresidència i Conselleria d’Igualtat i Polítiques Inclusives, s’establixen les bases reguladores per a la concessió de subvencions en matèria d’inclusió i desenvolupament comunitari (DOGV núm. 8612, 13.08.2019).

El Pla Estratègic de Subvencions de la Vicepresidència Segona i Conselleria de Servicis Socials, Igualtat i Vivenda per a l'exercici 2024-2026 (DOGV. 9875, 20.06.2024), preveu entre els seus objectius estratègics potenciar la inclusió social de les persones o famílies en situació de vulnerabilitat, per a això estan previstes subvencions per a la realització de projectes d'inclusió i desenvolupament comunitari per a persones o unitats familiars en situació de vulnerabilitat.

Les subvencions convocades mitjançant esta resolució no estan subjectes a la política de competència de la Unió Europea en matèria d’ajudes públiques i, per tant, no requerixen notificar la Comissió Europea perquè no reunixen els requisits de l’article 107.1 del Tractat de Funcionament de la Unió Europea, segons disposa el Decret 128/2017, de 29 de setembre, del Consell, ja que, pel que fa a la qualitat del beneficiari i l’objecte d’estes, no hi ha cap avantatge econòmic, ni desenvolupament d’activitat econòmica en el mercat relacionat amb l’oferta de béns i servicis, per la qual cosa no afecten la competència ni els intercanvis comercials entre els estats membres i tampoc afavorixen determinades empreses o produccions.

En virtut del que s’ha exposat, en l’exercici de la competència atribuïda per l’article 160.4 b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en relació amb el Decret 132/2023, de 10 d’agost, del Consell, pel qual s’aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:

*Primer*.*Objecte*

Convocar per a l’exercici 2024 les subvencions per a la realització d’actuacions d’inclusió social de les persones o unitats familiars que es troben en situació de vulnerabilitat, regulades per l’Orde 7/2019, de 8 d’agost,de la Vicepresidència i Conselleria d’Igualtat i Polítiques Inclusives, per la qual s’establixen les bases reguladores per a la concessió de subvencions en matèria d’inclusió i desenvolupament comunitari (d’ara en avant, Orde 7/2019, de 8 d’agost), i en concret per a este exercici els projectes següents:

1.- Projectes dirigits a persones o unitats familiars que es troben en situació de vulnerabilitat, les actuacions dels quals aniran dirigides a l’atenció de les necessitats bàsiques, d’atenció ambulatòria, diürna i nocturna, i servicis d’acolliment i d’higiene personal per a les persones en situació de vulnerabilitat o risc d’exclusió social.

2.- Projectes destinats al desenvolupament comunitari i foment de l’àmbit relacional:

*a*) Foment de la participació social i cultural de col·lectius vulnerables en estructures dinàmiques normalitzades comunes, per a reforçar el sentiment de pertinença i els vincles amb el territori, així com la promoció dels bons tractes i la prevenció de la soledat no triada.

*b*) Foment de l’entorn afectiu i intervenció sociocomunitària de col·lectius vulnerables per a la prevenció de problemàtiques socials i sociopsicosanitàries.

*Segon*.*Requisits de les persones beneficiàries i condicions per a l’obtenció de la subvenció*

1. Per a obtindre la condició de beneficiaris de les subvencions regulades en l’Orde 7/2019, de 8 d’agost, les entitats sense ànim de lucre hauran de complir els requisits establits en l’article 2 de l’esmentada orde.

2. El període d’execució del projecte serà fins al 31 de desembre de 2024.

3. El procediment de concessió d’estes subvencions es tramitarà en règim de concurrència competitiva.

Així mateix, les entitats beneficiàries de la subvenció hauran de complir les obligacions arreplegades en l’article 3 de l’Orde 7/2019, de 8 d’agost.

Queden exclosos d’esta convocatòria els projectes següents:

a) Projectes dirigits als col·lectius de població gitana, població migrant, persones amb discapacitat, majors, xiquets, xiquetes i adolescents i tots aquells projectes que financen actuacions dirigides a col·lectius que tinguen línies específiques de subvenció en la Vicepresidència i Conselleria de Servicis Socials, Igualtat i Vivenda (anteriorment Conselleria d’Igualtat i Polítiques Inclusives)

b) Aquells projectes finançats baix la convocatòria de la Vicepresidència i Conselleria de Servicis Socials, Igualtat i Vivenda, per a la realització de programes dirigits al desenvolupament d’itineraris integrats per a la inserció sociolaboral de persones en situació o risc d’exclusió social.

c) Projectes dirigits als col·lectius que tinguen línies de subvenció específiques en la Conselleria de Sanitat (anteriorment Conselleria de Sanitat Universal i Salut Pública).

d) Projectes d’entitats que hagen sigut finançats íntegrament i en el mateix període per esta o una altra administració o entitat. En este sentit, cal tindre en compte especialment que l’article 88.3 de la Llei 3/2019, de 18 de febrer, de servicis socials inclusius de la Comunitat Valenciana, establix que “el règim d’acció concertada serà incompatible amb la concessió de subvencions econòmiques per al finançament de les actuacions o els servicis que han sigut objecte de concert.”

*Tercer. Finançament de les ajudes*

Les subvencions contingudes en esta convocatòria es concediran amb càrrec als pressupostos de la Generalitat per a l’exercici 2024:

Secció: G0116 Vicepresidència Segona i Conselleria de Serveis Socials, Igualtat i Habitatge.

Servici: G011603 SA de Família i Serveis Socials

Centre gestor: A663546056 DG d’Inclusió i Cooperació al Desenvolupament

Subprograma: 313E00 Inclusió social

Codi de la línia: S0253 Programes de desenvolupament comunitari

Import: 2.300.000,00 €

*Quart. Termini i lloc de presentació de les sol·licituds de subvenció*

1. El termini per a la presentació de les sol·licituds serà de 15dies hàbils a comptar des de l’endemà de la publicació d’esta convocatòria en el *Diari Oficial de la Generalitat Valenciana*.

L’incompliment d’este termini determinarà automàticament l’exclusió de la convocatòria.

Els requisits necessaris per a participar en la convocatòria hauran de complir-se a data de finalització del termini de presentació de sol·licituds.

2. Model i presentació de sol·licituds

De conformitat amb el que es preveu en l’apartat 3, article 8 de l’Orde 7/2019, de 8 d’agost, les sol·licituds de subvenció es presentaran exclusivament per via telemàtica, mitjançant la firma electrònica de la persona que represente l’entitat. Les sol·licituds que es presenten en qualsevol altre model o per un altre procediment no seran admeses.

S’omplirà un formulari de sol·licitud d’ajuda normalitzat que indicarà les dades bàsiques referents a la subvenció que se sol·licita, l’entitat sol·licitant i el seu representant legal, incloent-hi el número de compte bancari.

En esta sol·licitud s’inclourà l’autorització per a l’accés a la Plataforma Autonòmica d’Interoperabilitat i la declaració de no estar incurs en les prohibicions previstes en l’article 13 de la Llei 38/2003, general de subvencions (d’ara en avant, Llei 38/2003, de 17 de novembre).

La sol·licitud telemàtica estarà disponible en la seu electrònica de la Generalitat <https://breu.gva.es/b/z7DZ4zmJ1f>  i constarà d’una part general (comuna a totes les sol·licituds de subvencions a la Generalitat) i d’una part específica corresponent a esta convocatòria. Este tràmit també estarà disponible en l’enllaç següent:

<https://breu.gva.es/b/WDbRk8Pr23>

3. Les sol·licituds de subvencions regulades en esta convocatòria hauran d’estar degudament formalitzades i subscrites per qui ostente la representació legal de l’entitat. El nom de l’entitat haurà de coincidir amb el que figure en el CIF.

4. Cada entitat podrà presentaruna única sol·licitud per projecte i per província a on duga a terme el projecte per al qual se sol·licita la subvenció, d’acord amb el que s’establix en l’article 8 de l’Orde 7/2019.

*Quint*.*Documentació que s’ha d’adjuntar a la sol·licitud*

1. La sol·licitud degudament omplida contindrà tots els aspectes necessaris per a la valoració de l’activitat a subvencionar. Les dades o els aspectes que no s’hagen aportat en les corresponents memòries no podran tindre’s en compte a l’efecte de la seua valoració.

2. A la sol·licitud telemàtica s’adjuntaran necessàriament els documents que es detallen a continuació:

1r. Sol·licitud de subvencions per a la realització de projectes d’inclusió i desenvolupament comunitari, d’acord amb el model normalitzat (annex I), que estarà disponible en el punt d’accés electrònic de la convocatòria.

2n. Memòria explicativa de l’entitat, d’acord amb el model normalitzat (annex II), que estarà disponible en el punt d’accés electrònic de la convocatòria.

3r. Memòria explicativa del projecte, d’acord amb el model normalitzat (annex III), que estarà disponible en el punt d’accés electrònic de la convocatòria.

4t. Acreditació legal de representació, d’acord amb el model normalitzat (annex IV), que estarà disponible en el punt d’accés electrònic de la convocatòria.

3. En la sol·licitud d’esta convocatòria, s’inclou l’autorització de consulta telemàtica de dades per a ajudes i subvencions de la Vicepresidència i Conselleria de Servicis Socials, Igualtat i Vivenda. La no autorització suposarà que l’interessat haurà d’aportar, juntament amb la sol·licitud, els corresponents certificats emesos per l’Agència Estatal d’Administració Tributària, la Conselleria d’Hisenda, Economia i Administració Pública i la Tresoreria General de la Seguretat Social, expressius d’estar al corrent en el compliment de les obligacions tributàries i amb la Seguretat Social.

4. En el cas que l’entitat siga nova perceptora de subvencions de la Vicepresidència i Conselleria de Servicis Socials, Igualtat i Vivenda o s’hagen modificat les dades presentades per l’entitat en relació amb convocatòries anteriors, hauran de presentar:

a) Targeta del CIF de l’entitat sol·licitant.

b) Estatuts vigents de l’entitat.

c) Respecte de les dades bancàries, d’acord amb la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions automatitzades de la Intervenció de la Generalitat Valenciana, serà obligatori utilitzar el tràmit telemàtic següent per a totes les actuacions d’alta, modificació i baixa d’estes dades.  <https://breu.gva.es/b/LeaA6aOEA0>

d) Document acreditatiu de la inscripció de l’entitat en el Registre general dels titulars d’activitats, i dels servicis i centres d’acció social.

5. A més, s’haurà d’aportar la documentació següent:

1r. Document que acredite la coordinació de l’entitat amb altres recursos públics de la zona per a la realització del projecte, si és el cas.

2n. Document que acredite la participació en xarxa amb indicació de les entitats que hi participen. En eixe cas, s’haurà d’omplir l’annex V en el model normalitzat que estarà disponible en el punt d’accés electrònic de la convocatòria.

3r. Certificat del sistema de qualitat, si és el cas.

4t. Certificat de l’auditoria, si és el cas.

5t. Resolució de la Direcció General competent en matèria de la dona, per la qual s’acorda el visat i la validació del Pla d’Igualtat de l’entitat, si és el cas.

*Sext. Criteris de valoració de les sol·licituds i determinació de les subvencions*

1. Les sol·licituds presentades es valoraran d’acord amb els criteris assenyalats en l’article 5 de l’Orde 7/2019, de 8 d’agost.

2. Els criteris per a determinar la quantia de la subvenció s’establixen en l’article 6 de l’Orde 7/2019, de 8 d’agost.

3. La distribució dels crèdits entre els dos projectes regulats en el resolc primer d’esta convocatòria, d’acord amb les disponibilitats pressupostàries, s’assignarà de la manera següent:

*a*) Un 50 % del crèdit per als projectes de la modalitat 1 del resolc primer d’esta convocatòria.

*b*) Un 50 % del crèdit per als projectes inclosos en la modalitat 2 del resolc primer d’esta convocatòria.

En el cas que, després de l’assignació dels imports efectuada per la comissió avaluadora, una vegada feta la valoració tècnica i formal prèvia, resultara crèdit sobrant en algun dels projectes descrits en el resolc primer d’esta convocatòria,es procedirà a incrementar la quantia prevista per a la resta dels projectes, en funció de les necessitats que es detecten a través de les sol·licituds presentades.

4. No obstant això, per a esta mena de projectes, les subvencions que puga obtindre cada entitat no podran superar els percentatges següents, respecte de la quantia del projecte, segons el tram en el qual es trobe l’entitat:

4.1) Per als projectes de la modalitat 1) establits en el resolc primer d’esta convocatòria, els límits seran els següents.

> *a*) Fins a 30.000 euros, se subvencionarà fins a un màxim del 100 %.

> *b*) Des de 30.001 euros fins a 150.000 euros, se subvencionarà un màxim del 70 %.

> *c*) Des de 150.001 euros fins a 700.000 euros, se subvencionarà fins a un màxim del 60 %.

4.2) Per als projectes de la modalitat 2) de l’article primer d’esta convocatòria, el finançament màxim per projecte serà de 100.000 euros.

5. Es ponderaran les actuacions dutes a terme per les entitats en coordinació amb les entitats locals que desenvolupen intervencions sociocomunitàries en espais vulnerables, considerats estos, segons l’article 25 de la Llei 3/2019, de 18 de febrer, de servicis socials inclusius de la Comunitat Valenciana, aquells que requerixen una actuació integral, per les seues característiques urbanístiques/residencials, socials, laborals o econòmiques.

*Sèptim*.*Termini de resolució i notificació*

1. El termini màxim per a resoldre i publicar la resolució d’este procediment serà de sis mesos a comptar des de l’endemà de la publicació de la resolució de convocatòria en el *Diari Oficial de la Generalitat Valenciana.*

2. Transcorregut el termini màxim per a resoldre sense que s’haja dictat resolució expressa, les sol·licituds podran entendre’s desestimades per silenci administratiu. Tot això, sense perjuí que subsistisca l’obligació legal de l’Administració de resoldre expressament sobre la petició formulada.

3. La resolució per la qual es concedisquen o deneguen les subvencions es publicarà en el*Diari Oficial de la Generalitat Valenciana* i en la pàgina web de la Direcció General d’Inclusió i Cooperació al Desenvolupament (Inclusió Social), que es podrà accedir a través de l’enllaç següent <https://breu.gva.es/b/ozJ9hTQ3J5>. La publicació de la citada resolució tindrà els efectes de notificació a les persones interessades, d’acord amb l’article 45 de la Llei 39/2015, d’1 d’octubre, del procediment administratiu comú de les administracions públiques (d’ara en avant, Llei 39/2015, d’1 d’octubre).

4. La competència per a resoldre el procediment correspondrà a la Direcció General d’Inclusió i Cooperació al Desenvolupament, per delegació de la Vicepresidenta i consellera de Servicis Socials, Igualtat i Vivenda, d’acord amb l’article 12.1 Orde 7/2019, de 8 d’agost.

*Octau. Règim de lliuraments de pagament*

El pagament de la subvenció, d’acord amb el que es disposa en els articles 14.1 de l’Orde 7/2019, de 8 d’agost i 44.1b de la Llei 8/2023, de 27 de desembre, de pressupostos de la Generalitat per a l’exercici 2024, es lliurarà immediatament, una vegada concedit el 100 % de l’import.

*Nové. Justificació de la subvenció*

1. Les entitats beneficiàries podran ser subvencionades en els gastos de personal i altres gastos corrents que resulten necessaris per al desenvolupament de l’activitat subvencionada.

2. Les entitats beneficiàries presentaran la justificació de l’activitat subvencionada per via telemàtica a través de la seu electrònica de la Generalitat, tot això sense perjuí del que disposa la legislació de procediment administratiu comú.

La justificació constarà de la documentació de caràcter econòmic justificativa de l’acció subvencionada i d’una memòria tècnica relativa a l’actuació subvencionada.

Quan les activitats hagen sigut finançades amb la subvenció concedida i, a més, amb fons propis o altres subvencions o recursos, s’haurà d’acreditar mitjançant documentació de caràcter econòmic l’import, la procedència i l’aplicació d’estos fons a les activitats subvencionades.

3. La documentació de caràcter econòmic a presentar haurà de justificar els gastos de personal i els gastos corrents ocasionats en les actuacions dutes a terme amb anterioritat a l’últim dia de l’exercici econòmic subvencionat i contindrà:

*a*) Una relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d’emissió, relació amb el projecte subvencionat i percentatge de finançament que s’imputa a la Generalitat, segons el model que figura en la pàgina web de la Conselleria competent en matèria d’inclusió social.

*b*) Les factures o els documents de valor probatori equivalent acreditatius dels gastos incorporats en la relació anterior, mitjançant la presentació d’originals. Estes hauran de reunir els requisits arreplegats en el Reial decret 1619/2012, de 30 de novembre, pel qual s’aprova el reglament pel qual es regulen les obligacions de facturació.

*c*) Se subvencionaran els costos salarials bruts, inclosos els pagaments a la Seguretat Social corresponent a l’empresa del personal laboral contractat per les entitats per a l’execució de les activitats objecte de la subvenció. Estos costos salarials bruts estaran limitats per les quanties anuals arreplegades en la taula salarial que figura en l’annex A, per al grup o la categoria professional en què s’enquadre el lloc de treball.

La documentació justificativa haurà de marcar-se amb un segell o diligència, el model del qual figura en la pàgina web de la Conselleria competent en matèria d’inclusió social, i s’hi indicarà el número d’expedient per a la justificació per a la qual han sigut presentats i el percentatge de finançament que s’imputa a la Generalitat.

4. La memòria tècnica o descriptiva de l’execució del projecte subvencionat haurà de permetre conéixer el nombre de beneficiaris del projecte, les actuacions dutes a terme, el grau de compliment dels objectius proposats, els materials i la metodologia emprada i totes les altres dades que es consideren rellevants. Esta memòria s’elaborarà d’acord amb el model que figura en la pàgina web de la Conselleria competent en matèria d’inclusió social.

Les dades referents a les persones beneficiàries del programa es presentaran sempre desagregats per gènere.

5. Els gastos a justificar hauran de correspondre’s amb els continguts dels projectes objecte de subvenció, i no seran admissibles gastos d’actuacions que no estiguen específicament contemplats en la descripció d’estos. D’acord amb el que es preveu en l’article 31.2 de la Llei 38/2003, de 17 de novembre, es considerarà gasto realitzat, amb caràcter general, el que ha sigut efectivament pagat amb anterioritat a la finalització del període de justificació.

6. En aquells gastos subjectes a la normativa reguladora de l’impost sobre la renda de les persones físiques, haurà d’aportar-se la documentació justificativa de la retenció i l’ingrés en l’Agència Estatal d’Administració Tributària de les quantitats corresponents per rendiments del treball, rendiments d’activitats econòmiques o per rendiments procedents de l’arrendament o subarrendament d’immobles.

7. Així mateix, en la justificació de les retribucions de personal laboral contractat, amb els corresponents fulls de salaris, s’han de presentar els preceptius documents de cotització a la Seguretat Social, així com l’ingrés de les cotitzacions en la Tresoreria General de la Seguretat Social.

8. El termini màxim per a la justificació econòmica i la presentació de la memòria tècnica serà el 31 de gener de 2025.

9. L’incompliment del termini màxim de justificació de les subvencions podrà donar lloc al desistiment sense efectes de l’ajuda, amb l’exigència, si és el cas, del reintegrament de les quantitats percebudes indegudament i l’exigència de l’interés de demora des del moment del pagament de la subvenció.

*Dècim. Transparència*

En compliment de la Llei 19/2013, de 9 de desembre, de transparència, accés a la informació pública i bon govern (d’ara en avant, la Llei 19/2013, de 9 de desembre), la Llei 1/2022, de 13 d’abril, de transparència i bon govern de la Comunitat Valenciana (d’ara en avant, Llei 1/2022, de 13 d’abril) i de l’article 18 de la Llei 38/2003, de 17 de novembre, els subjectes beneficiaris de la subvenció hauran de complir les obligacions de transparència següents:

1. Les entitats han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

*a*) Perceben, durant el període d’un any, ajudes o subvencions públiques en una quantia superior a 100.000 euros.

*b*) Perceben, durant el període d’un any natural, ajudes o subvencions de les entitats públiques de la Comunitat Valenciana recollides en l’article 3 de la Llei 1/2022, de 13 d’abril, en una quantia superior a 50.000 euros.

*c*) Les ajudes o subvencions percebudes representen, almenys, el 40 % del total dels ingressos anuals, sempre que arriben, com a mínim, a la quantitat de 5.000 euros.

En concret, hauran de publicar en els termes previstos en els principis generals de l’article 5 de la Llei 19/2013, de 9 de desembre, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà a través de la pàgina web de l’entitat o bé a través de la plataforma TEP - Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>

Esta informació s’haurà de publicar a partir de l’any següent a aquell en què s’hagen superat els llindars establits i s’haurà de mantindre publicada durant almenys quatre anys naturals.

2. Sense perjuí de les obligacions que preveu l’apartat anterior, totes les entitats o persones beneficiàries de subvencions han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, amb la inclusió del logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l’activitat subvencionada.

3. Totes les entitats beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que s’haja atés, l’òrgan que haja fet el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022, de 13 d’abril.

4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Onzé. Protecció de dades*

En compliment de l’article 13 de l’RGPD, donem la informació següent:

|  |  |
| --- | --- |
| RESPONSABLE DEL TRACTAMENT | VICEPRESIDÈNCIA I CONSELLERIA DE SERVICIS SOCIALS, IGUALTAT I VIVENDA |
| DELEGAT/ADA DE PROTECCIÓ DE DADES | En tot cas, les persones sol·licitants podran contactar amb la Delegació de Protecció de Dades de la Generalitat per mitjà del correu electrònic [<mwr@xgj.ib>](mailto:%9Dzfq@ifx.zp%3E), o de l’adreça postal: Passeig de l’Albereda, 16. 46014 València |
| FINALITAT DEL TRACTAMENT | Atendre la sol·licitud d’ajuda per a la realització de projectes en matèria d’inclusió i desenvolupament comunitari presentada d’acord amb el que s’establix en la Llei 39/2015, d’1 d’octubre. |
| BASE JURÍDICA (LEGITIMACIÓ DEL TRACTAMENT) | Article 6.1.*c*  RGPD: el tractament és necessari per a complir una obligació legal aplicable al responsable del tractament (Reglament (UE) 2016/679, del Parlament Europeu i del Consell, de 27 d’abril de 2016).  Llei 39/2015, d’1 d’octubre, del procediment administratiu comú de les administracions públiques.  Orde 5/2015, de 23 d’octubre, de la Vicepresidència i Conselleria d’Igualtat i Polítiques Inclusives, per les quals s’establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana. |
| CESSIÓ O COMUNICACIÓ DE DADES (CATEGORIA DE DESTINATARIS) | Les dades es comunicaran a les persones destinatàries o categories de persones destinatàries següents:   |  |  | | --- | --- | |  | La Base de Dades Nacional de Subvencions i la intervenció delegada de la Vicepresidència i Conselleria de Servicis Socials, Igualtat i Vivenda; tot això, en compliment d’obligacions legals exigibles al responsable. |     |  |  | | --- | --- | |  | Així mateix, es publicaran les subvencions concedides en el portal de transparència amb la indicació de l’import, l’objectiu o la finalitat i les entitats beneficiàries. |      No estan previstes cessions de dades. |
| TERMINI DE CONSERVACIÓ DE LES DADES | Es conservaran durant el temps necessari per a complir la finalitat per a la qual s’hagen recaptat i per a determinar les possibles responsabilitats que es puguen derivar d’esta finalitat i del tractament de les dades. És aplicable el que disposa la normativa d’arxius i documentació. |
| DRETS DE LES PERSONES INTERESSADES | Podran exercir els drets d’accés, rectificació, supressió, oposició, limitació i portabilitat de les dades de caràcter personal incloses en els tractaments d’esta conselleria. |
| EXERCICI DE DRETS | Per a exercir els drets haurà de presentar un escrit davant de la Subsecretaria de la Vicepresidència i Conselleria de Servicis Socials, Igualtat i Vivenda. Haurà d’especificar quin d’estos drets sol·licita que se satisfaça i haurà d’adjuntar la fotocòpia del DNI o un document identificatiu equivalent.  Exercici del dret d’accés, rectificació, supressió i portabilitat de les dades personals corresponents, limitació i oposició del tractament i del fet de no ser objecte de decisions individuals automatitzades respecte de les dades personals registrades en la Generalitat: <https://www.gva.es/va/inicio/procedimientos?id_proc=19782> |
| RECLAMACIÓ DAVANT DE L’AEPD | Sense perjuí de qualsevol altre recurs administratiu o judicial, si la persona interessada entén vulnerat el dret a la protecció de dades, podrà interposar una reclamació davant de la Delegació de Protecció de Dades de manera presencial o telemàtica, d’acord amb el que es preveu en l’enllaç següent <https://breu.gva.es/b/KdfgmhtGHJ>  això, sense perjuí de la possibilitat de reclamar davant de l’Agència Espanyola de Protecció de Dades. |

  

*Dotzé. Pla de control*

1. La comprovació material de la realització efectiva de l'activitat es durà a terme en els termes establits en el pla de control que s'elaborarà per part de l'òrgan gestor de la subvenció, d'acord amb l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. El pla de control consistirà en:

a) Control de tipus administratiu, sobre el terreny en què haja de desenvolupar-se l'activitat subvencionada i de la qualitat d'esta.

b) Es durà a terme a les entitats de manera aleatòria segons el criteri de l'òrgan gestor.

c) S'haurà de controlar almenys una quarta part de la quantitat total de la línia subvencionada.

2. La Direcció General d'Inclusió i Cooperació al Desenvolupament designarà el personal necessari destinat a la comprovació de la realització adequada de l'activitat i el compliment de la finalitat que determinen la concessió o el gaudi de la subvenció.

Contra esta resolució, que posa fi a la via administrativa, es podrà interposar potestativament un recurs de reposició davant de la Vicepresidenta i consellera de Servicis Socials, Igualtat i Vivenda en el termini d'un mes comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos a comptar des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que es preveu en els articles 10, 46 i concordants de la Llei 29/1998, de 13 de juliol, reguladora de la Jurisdicció contenciosa administrativa.

ANNEX A

*TAULES SALARIALS MÀXIMES ACCEPTADES EN L'EXERCICI 2024*

|  |  |
| --- | --- |
| *COS DE L'ADMINISTRACIÓ* | *SALARI MÀXIM* |
| Grup A (Títol universitari de grau) | 67.000,00 € |
| Grup B (Tècnic/a superior de Formació Professional) | 38.000,00 € |
| Grup C1 (Títol de Batxiller o Tècnic/a de Formació Professional) | 28.000,00 € |
| Grup C2 (Títol de Graduat/ada en Educació Secundària Obligatòria) | 22.000,00 € |

  
  

València, 17 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda